Document ID: 31996D0106

Komisjoni otsus,
29. jaanuar 1996,
millega muudetakse otsuseid 94/187/EÜ, 94/309/EÜ, 94/344/EÜ, 94/446/EÜ, 95/341/EÜ ja 95/343/EÜ, milles sätestatakse loomatervishoiu nõuded ja sertifikaadid teatavate toodete importimiseks, ning muudetakse otsust 95/340/EÜ, millega koostatakse esialgne loetelu kolmandatest riikidest, kust liikmesriigid lubavad importida piima ja piimatooteid
(EMPs kohaldatav tekst)
(96/106/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 17. detsembri 1992. aasta direktiivi 92/118/EMÜ, milles sätestatakse selliste toodete ühendusesisest kaubandust ja ühendusse importimist reguleerivad loomade ja inimeste terviseohutuse nõuded, mille suhtes ei kohaldata direktiivi 89/662/EMÜ A lisa I peatükis ja nakkusetekitajate puhul direktiivis 90/425/EMÜ osutatud ühenduse erieeskirjades sätestatud nõudeid, [1] viimati muudetud komisjoni otsusega 96/103/EÜ, [2] eriti selle artikli 10 lõike 2 punti c,
võttes arvesse nõukogu 16. juuni 1992. aasta direktiivi 92/46/EMÜ, milles sätestatakse toorpiima, kuumtöödeldud piima ja piimapõhiste toodete tootmise ja turuleviimise tervishoiueeskirjad, [3] viimati muudetud Austria, Soome ja Rootsi ühinemisaktiga, eriti selle artikli 23 lõikeid 2 ja 3,
ning arvestades, et:
komisjoni otsustes 94/187/EÜ, [4] 94/309/EÜ, [5] 94/344/EÜ [6] ja 94/446/EÜ [7] (otsuseid on viimati muudetud otsusega 95/230/EÜ [8]) sätestatakse loomatervishoiunõuded ja veterinaarsertifikaadid loomasoolte, teatavate lemmikloomatoitude ja teatavate madala riskiastmega loomset päritolu aineid sisaldavate parkimata nahkadest valmistatud ja lemmikloomadele ettenähtud söödavate toodete, loomatoiduks ettenähtud töödeldud loomse valgu, sh kõnealust valku sisaldavate toodete ning inim- või loomatoiduks kõlbmatute, edasiseks töötlemiseks ettenähtud kontide, sarvede, sõrgade ja kapjade ning nendest valmistatud toodete importimiseks kolmandatest riikidest; kõnealuseid otsuseid on muudetud otsusega 95/230/EÜ, sätestades nende kohaldamise alates 2. veebruarist 1996;
komisjoni otsusega 95/340/EÜ [9] koostatakse esialgne loetelu kolmandatest riikidest, kust liikmesriigid lubavad importida piima ja piimapõhiseid tooteid; komisjoni otsusega 95/341/EÜ [10] kehtestatakse loomatervishoiu nõuded ja veterinaarsertifikaadid inimtoiduks kõlbmatute piima ja piimapõhiste toodete impordiks; komisjoni otsusega 95/343/EÜ [11] kehtestatakse loomatervishoiu nõuded ja veterinaarsertifikaadid inimtoiduks ettenähtud piima ja piimapõhiste toodete impordiks; kõnealuseid otsuseid kohaldatakse alates 2. veebruarist 1996;
on ilmnenud, et kolmandad riigid ei suuda nimetatud kuupäevaks uusi impordinõudeid täita; häirete vältimiseks kaubanduses on vaja kõnealuste otsuste kohaldamiskuupäev edasi lükata;
otsuseid 94/187/EÜ, 94/309/EÜ, 94/344/EÜ, 94/446/EÜ, 95/340/EÜ, 95/341/EÜ ja 95/343/EÜ tuleb vastavalt muuta;
käesoleva otsusega ettenähtud meetmed on kooskõlas alalise veterinaarkomitee arvamusega,
ON VASTU VÕTNUD KÄESOLEVA OTSUSE:
Artikkel 1
Otsuse 94/187/EÜ artiklis 2 asendatakse kuupäev "2. veebruar 1996" kuupäevaga "1. jaanuar 1997".
Artikkel 2
Otsuse 94/309/EÜ artiklis 2 asendatakse kuupäev "2. veebruar 1996" kuupäevaga "1. jaanuar 1997".
Artikkel 3
Otsuse 94/344/EÜ artiklis 2 asendatakse kuupäev "2. veebruar 1996" kuupäevaga "1. jaanuar 1997".
Artikkel 4
Otsuse 94/446/EÜ artiklis 4 asendatakse kuupäev "2. veebruar 1996" kuupäevaga "1. jaanuar 1997".
Artikkel 5
Otsuse 95/340/EÜ artiklis 5 asendatakse kuupäev "2. veebruar 1996" kuupäevaga "1. mai 1996".
Artikkel 6
Otsuse 95/341/EÜ artiklis 3 asendatakse kuupäev "2. veebruar 1996" kuupäevaga "1. mai 1996".
Artikkel 7
Otsuse 95/343/EÜ artiklis 8 asendatakse kuupäev "2. veebruar 1996" kuupäevaga "1. jaanuar 1997".
Artikkel 8
Käesolev otsus on adresseeritud liikmesriikidele.
Brüssel, 29. jaanuar 1996

Labels: 3
17
5